Kom kyk hoe skoon is Fichardtpark in Bfn | Netwerk24
Deur Elmarie Malherbe, Bloemfontein 04 Februarie 2020 00:01
Ek is bevoorreg om in seker die skoonste woonbuurt in Bloemfontein te woon: Fichardtpark.
Ons Fichardtpark Woonbuurt Assosiasie (FWA) sorg vir 'n veilige en skoon omgewing.
Dit is die moeite werd om aan dié organisasie te behoort en met trots te kan sê jy woon in Fichardtpark.
Ek glo ek praat namens baie mense wanneer ek sê ons is trots op ál die rolspelers en almal wat uit hul pad gaan om 'n diens te lewer wat 'n mens nie in ander buurte kry nie.
Kyk gerus na die middelmannetjies in Olive Grinter-, Castelyn- en Benaderylaan. Dit word gereeld gesny en skoon gehou en die strate gevee.
Elke aand kry ons 'n verslag van die dag vir Fichardtpark en ons word ook op hoogte gehou van vullisverwydering.
Mag dié instansie van krag tot krag gaan en mag die ledetal maandeliks styg sodat hy nog lank diens kan lewer.